CELEX: E2009P0007
Language: ro
Date: 2009-06-22 00:00:00
Title: Acțiune introdusă la data de 22 iunie 2009 de către Autoritatea AELS de Supraveghere împotriva Principatului Liechtenstein (Cauza E-7/09)

3.9.2009   
            
            
               RO
            
            
               Jurnalul Oficial al Uniunii Europene
            
            
               C 208/6
            
         Acțiune introdusă la data de 22 iunie 2009 de către Autoritatea AELS de Supraveghere împotriva Principatului Liechtenstein
   (Cauza E-7/09)
   2009/C 208/06
   Autoritatea AELS de Supraveghere, situată la adresa Rue Belliard 35, 1040 Bruxelles, BELGIA, reprezentată de Bjørnar Alterskjær și Ólafur Jóhannes Einarsson, în calitate de agenți ai acesteia, a introdus, la data de 22 iunie 2009, o acțiune împotriva Principatului Liechtenstein la Curtea de Justiție a AELS.
   Autoritatea AELS de Supraveghere solicită Curții de Justiție a AELS să declare următoarele:
   
               1.
            
            
               Prin neadoptarea sau necomunicarea către Autoritate, în termenul prevăzut, a măsurilor necesare punerii în aplicare a actului menționat la punctul (10e) din anexa XXII la Acordul privind Spațiul Economic European (Directiva 2005/56/CE a Parlamentului European și a Consiliului din 26 octombrie 2005 privind fuziunile transfrontaliere ale societăților comerciale pe acțiuni), astfel cum sunt adaptate la Acordul privind SEE prin protocolul 1, Principatul Liechtenstein nu și-a îndeplinit obligațiile care îi revin în conformitate cu dispozițiile articolului 19 din directivă și ale articolului 7 din Acordul privind SEE;
               precum și
            
         
               2.
            
            
               Principatul Liechtenstein suportă cheltuielile aferente procedurii.
            
         
      Situația de fapt și de drept și motivele invocate:
   
   
               —
            
            
               Prezenta cauză privește nepunerea în aplicare a unei directive privind fuziunile transfrontaliere ale societăților comerciale pe acțiuni;
            
         
               —
            
            
               Autoritatea AELS de Supraveghere susține că Principatul Liechtenstein nu a furnizat nicio informație referitoare la punerea în aplicare a directivei în legislația acestuia;
            
         
               —
            
            
               Autoritatea AELS de Supraveghere susține că Principatul Liechtenstein nu a contestat faptul că nu a pus în aplicare directiva.